nibzard/narodne-novine-full-text-markdown huggingface dataset:
### NN 104/2018 (28.11.2018.), Odluka o osnivanju Konzulata Republike Hrvatske u Socijalističkoj Republici Vijetnamu, sa sjedištem u Hanoju

PREDSJEDNICA REPUBLIKE HRVATSKE

2033

Na temelju odredbe članka 99. stavka 2. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 10. stavka 5. i članka 17. stavka 2. Zakona o vanjskim poslovima (»Narodne novine«, broj 48/96, 72/13, 127/13 i 39/18) te točke I. podtočke 5. Odluke Vlade Republike Hrvatske o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-022-03/17-05/18, urbroj: 50301-23/22-18-5 od 16. studenoga 2018., donosim

ODLUKU

O OSNIVANJU KONZULATA REPUBLIKE HRVATSKE U SOCIJALISTIČKOJ REPUBLICI VIJETNAMU, SA SJEDIŠTEM U HANOJU

Osniva se Konzulat Republike Hrvatske u Socijalističkoj Repub­lici Vijetnamu, sa sjedištem u Hanoju, na čelu s počasnim konzulom i konzularnim ovlastima nad konzularnim područjem koje obuhvaća cjelokupni teritorij Socijalističke Republike Vijetnama.

Ova Odluka stupa na snagu danom donošenja.

Klasa: 018-07/18-01/08
 Urbroj: 71-06-01/1-18-2
 Zagreb, 20. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 104/2018 (28.11.2018.), Odluka o postavljanju počasnog konzula Republike Hrvatske u Socijalističkoj Republici Vijetnamu, sa sjedištem u Hanoju

PREDSJEDNICA REPUBLIKE HRVATSKE

2034

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 24. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke III. podtočke 4. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., a na prijedlog Vlade Republike Hrvatske, donosim

ODLUKU

O POSTAVLJANJU POČASNOG KONZULA REPUBLIKE HRVATSKE U SOCIJALISTIČKOJ REPUBLICI VIJETNAMU, SA SJEDIŠTEM U HANOJU

NGUYEN KIM SON postavlja se za počasnog konzula Repub­like Hrvatske u Socijalističkoj Republici Vijetnamu, sa sjedištem u Hanoju i konzularnim ovlastima nad konzularnim područjem koje obuhvaća cjelokupni teritorij Socijalističke Republike Vijetnama.

Ova Odluka stupa na snagu danom donošenja.

Klasa: 018-07/18-05/10
 Urbroj: 71-06-01/1-18-2
 Zagreb, 20. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 104/2018 (28.11.2018.), Odluka o opozivu izvanredne i opunomoćene veleposlanice Republike Hrvatske u Kraljevini Švedskoj i Republici Latviji

PREDSJEDNICA REPUBLIKE HRVATSKE

2037

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Repub­like Hrvatske, klasa: T-018-07/18-02/12, urbroj: 50301-15/07-18-08 od 23. kolovoza 2018., donosim

ODLUKU

O OPOZIVU IZVANREDNE I OPUNOMOĆENE VELEPOSLANICE REPUBLIKE HRVATSKE

ANICA DJAMIĆ opoziva se dužnosti izvanredne i opunomoćene veleposlanice Republike Hrvatske u Kraljevini Švedskoj, sa sjedištem u Stockholmu i dužnosti izvanredne i opunomoćene veleposlanice Republike Hrvatske u Republici Latviji, sa sjedištem u Stockholmu.

Ova Odluka stupa na snagu 30. studenoga 2018. godine.

Klasa: 018-07/18-02/56
 Urbroj: 71-06-01/1-18-2
 Zagreb, 17. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 104/2018 (28.11.2018.), Odluka o opozivu izvanrednog i opunomoćenog veleposlanika Republike Hrvatske u Ruskoj Federaciji i Republici Bjelarus

PREDSJEDNICA REPUBLIKE HRVATSKE

2036

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Repub­like Hrvatske, klasa: T-018-07/18-02/17, urbroj: 50301-15/28-18-11 od 5. listopada 2018., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. TONČI STANIČIĆ opoziva se dužnosti izvanrednog i opunomoćenog veleposlanika Republike Hrvatske u Ruskoj Federaciji, sa sjedištem u Moskvi i dužnosti izvanrednog i opunomoćenog veleposlanika Republike Hrvatske u Republici Bjelarus, sa sjedištem u Moskvi.

Ova Odluka stupa na snagu 31. prosinca 2018. godine.

Klasa: 018-07/18-02/50
 Urbroj: 71-06-01/1-18-2
 Zagreb, 12. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 104/2018 (28.11.2018.), Odluka o opozivu izvanrednog i opunomoćenog veleposlanika Republike Hrvatske u Republici Kazahstanu

PREDSJEDNICA REPUBLIKE HRVATSKE

2035

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine«, broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Repub­like Hrvatske, klasa: T-018-07/18-02/17, urbroj: 50301-15/28-18-09 od 5. listopada 2018., donosim

ODLUKU

O OPOZIVU IZVANREDNOG I OPUNOMOĆENOG VELEPOSLANIKA REPUBLIKE HRVATSKE

Mr. sc. TONČI STANIČIĆ opoziva se dužnosti izvanrednog i opunomoćenog veleposlanika Republike Hrvatske u Republici Kazahstanu, sa sjedištem u Moskvi.

Ova Odluka stupa na snagu 31. listopada 2018. godine.

Klasa: 018-07/18-02/49
 Urbroj: 71-06-01/1-18-2
 Zagreb, 12. listopada 2018.

Predsjednica
 Republike Hrvatske
 Kolinda Grabar-Kitarović, v. r.
### NN 104/2018 (28.11.2018.), Pravilnik o dopuni Pravilnika o prekršajnoj evidenciji i Registru neplaćenih kazni

Ministarstvo pravosuđa

2039

Na temelju članaka 152.k stavka 5. i 153. stavka 1. Prekršajnog zakona (»Narodne novine« broj 107/07, 39/13, 157/13, 110/15 i 70/17), ministar nadležan za poslove pravosuđa donosi

PRAVILNIK

O DOPUNI PRAVILNIKA O PREKRŠAJNOJ EVIDENCIJI I REGISTRU NEPLAĆENIH KAZNI

Članak 1.

U članku 17. stavku 1. Pravilnika o prekršajnoj evidenciji i Registru neplaćenih kazni (»Narodne novine« broj 1/14) iza podstavka 3. briše se točka i dodaju se podstavci 4., 5., 6. i 7. koji glase:

» – smrću osuđenika

– brisanjem iz sudskog registra pravne osobe koja nema pravnog sljednika

– nastupanjem pravnih posljedica otvaranja stečajnog postupka nad pravnom osobom za prekršaje počinjene prije otvaranja stečajnog postupka

– nastupanjem pravnih posljedica otvaranja postupka stečaja potrošača za prekršaje počinjene prije otvaranja postupka stečaja.«

PRIJELAZNE I ZAVRŠNE ODREDBE

Članak 2.

Odredbe članka 1. ovog Pravilnika o brisanju iz Registra neplaćenih kazni primjenjuju se i na osuđenike koji su evidentirani u Registru neplaćenih kazni prije stupanja na snagu ovog Pravilnika.

Članak 3.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/18-03/1

Urbroj: 514-06-18-01

Zagreb, 20. studenoga 2018.

Ministar
 Dražen Bošnjaković, v. r.
### NN 106/2018 (30.11.2018.), Zakon o izmjeni Zakona o porezu na promet nekretnina

HRVATSKI SABOR

2060

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O POREZU NA PROMET NEKRETNINA

Proglašavam Zakon o izmjeni Zakona o porezu na promet nekretnina, koji je Hrvatski sabor donio na sjednici 21. studenoga 2018.

Klasa: 011-01/18-01/137
 Urbroj: 71-06-01/1-18-2
 Zagreb, 26. studenoga 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENI ZAKONA O POREZU NA PROMET NEKRETNINA

Članak 1.

U Zakonu o porezu na promet nekretnina (»Narodne novine«, br. 115/16.) članak 12. mijenja se i glasi:

»Porez na promet nekretnina plaća se po stopi od 3%.«.

PRIJELAZNE I ZAVRŠNE ODREDBE

Članak 2.

Na sve sklopljene ugovore i druge isprave o stjecanju nekretnina odnosno na sve odluke koje su postale pravomoćne do 31. prosinca 2018. primjenjuju se odredbe Zakona o porezu na promet nekretnina (»Narodne novine«, br. 115/16.), neovisno o statusu porezne prijave.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2019.

Klasa: 022-03/18-01/146
 Zagreb, 21. studenoga 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 106/2018 (30.11.2018.), Odluka o izmjeni i dopunama Odluke o utvrđivanju Popisa posebno skupih lijekova utvrđenih Odlukom o utvrđivanju Osnovne liste lijekova Hrvatskog zavoda za zdravstveno osiguranje

HRVATSKI ZAVOD ZA ZDRAVSTVENO OSIGURANJE

2075

Na osnovi članka 26. točke 22. Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 8/11., 18/13., 1/14. i 83/15.) i članka 102. stavka 1. podstavka 4. Odluke o osnovama za sklapanje ugovora o provođenju zdravstvene zaštite iz obveznog zdravstvenog osiguranja (»Narodne novine«, broj 56/17., 73/17. – ispravak, 30/18. i 35/18. – ispravak) Upravno vijeće Hrvatskog zavoda za zdravstveno osiguranje na 32. sjednici održanoj 27. studenoga 2018. godine donijelo je

ODLUKU

O IZMJENI I DOPUNAMA ODLUKE O UTVRĐIVANJU POPISA POSEBNO SKUPIH LIJEKOVA UTVRĐENIH ODLUKOM O UTVRĐIVANJU OSNOVNE LISTE LIJEKOVA HRVATSKOG ZAVODA ZA ZDRAVSTVENO OSIGURANJE

Članak 1.

U Odluci o utvrđivanju Popisa skupih lijekova utvrđenih Odlukom o utvrđivanju osnovne liste lijekova Hrvatskog zavoda za zdravstveno osiguranje (»Narodne novine«, broj 42/18., 47/18 – ispravak, 63/18. i 98/18.) u tablici 1. iz članka 1. stavka 2. dodaju se nove šifre anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina i pakiranje lijeka |
| L04AB04 089 | adalimumab | Hulio | otop. za inj., štrc. stakl. 2x40 mg/0,8 ml (50 mg/ml) |
| L04AB04 090 | adalimumab | Hulio | otop. za inj., brizg. napunj. 2x40 mg/0,8 ml (50 mg/ml) |

«.

Iz tablice 2. iz članka 1. stavka 2. Odluke briše se šifra anatomsko-terapijsko-kemijske (ATK) klasifikacije lijekova Svjetske zdravstvene organizacije, sa sljedećim podacima:

»

|  |  |  |  |
| --- | --- | --- | --- |
| Šifra ATK | Nezaštićeno ime lijeka | Zaštićeno ime lijeka | Oblik, jačina  i pakiranje lijeka |
| B02BD06 071 | konc. čimbenik VIII s von Willebrandovim čimbenikom | Immunate 500 IU | praš. i otap. za otop. za inj., boč. 500 IU /5 ml |

«.

Članak 2.

Ova Odluka stupa na snagu petnaestoga dana od dana objave u »Narodnim novinama«.

Klasa: 025-04/18-01/218

Urbroj: 338-01-01-18-01

Zagreb, 27. studenoga 2018.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med., spec., v. r.
### NN 106/2018 (30.11.2018.), Pravilnik o izmjeni i dopunama Pravilnika o tehničkim i drugim uvjetima elektroničkog poslovanja u zemljišnim knjigama

Ministarstvo pravosuđa

2069

Na temelju članka 173.a, a u vezi s člankom 97. stavkom 5., te člankom 171. Zakona o zemljišnim knjigama (»Narodne novine«, broj 91/96., 68/98., 137/99., 114/01., 100/04., 107/07., 152/08., 126/10., 55/13., 60/13. i 108/17.), ministar pravosuđa donosi

PRAVILNIK

O IZMJENI I DOPUNAMA PRAVILNIKA O TEHNIČKIM I DRUGIM UVJETIMA ELEKTRONIČKOG POSLOVANJA U ZEMLJIŠNIM KNJIGAMA

Članak 1.

U Pravilniku o tehničkim i drugim uvjetima elektroničkog poslovanja u zemljišnim knjigama (»Narodne novine«, broj: 119/2015. i 23/2017) članak 14. mijenja se i glasi:

»Članak 14.

(1) Rješenje u zemljišnoknjižnom postupku (elektroničko rješenje) potpisano kvalificiranim elektroničkim potpisom od strane ovlaštene osobe ima jednak pravni učinak kao i rješenje potpisano vlastoručnim potpisom i ovjereno pečatom suda.

(2) Vjerodostojnost rješenja iz stavka 1. ovog članka utvrđuje se putem otisnutog kontrolnog broja i internetske stranice, odnosno QR koda.

(3) Rješenje iz stavka 1. ovog članka sud će pohraniti u digitalnu zbirku rješenja, a isprave na kojima se temelji upis pohranit će u digitalnu arhivu zbirke isprava.

(4) Rješenje iz stavka 1. ovog članka dostavit će se podnositelju prijedloga za upis elektroničkim putem, u pretinac javnog bilježnika ili odvjetnika, čime se dostava smatra izvršenom.

(5) Rješenje iz stavka 1. ovog članka dostavlja se i svim osobama koje su propisane Zakonom o zemljišnim knjigama.«.

Članak 2.

Iza članka 14. dodaju se članci 14a. i 14b. koji glase:

»Članak 14.a

Javni bilježnik ili odvjetnik kao ovlašteni korisnici sustava, po primitku rješenja iz članka 14. stavka 4. ovog Pravilnika, bez dodatne ovjere će rješenje dostaviti podnositelju prijedloga.

Članak 14.b

(1) Kad se sudska pismena dostavljaju putem pružatelja poštanskih usluga, sud može elektroničkim putem prenijeti pismeno pružatelju poštanske usluge koji će izvršiti dostavu.

(2) Pružatelj usluga će obavijestiti sud je li dostava izvršena, a u slučaju nemogućnosti dostave, neuručeno pismeno će vratiti sudu uz oznaku razloga zbog kojih dostavljanje nije obavljeno.«.

Članak 3.

Ovaj Pravilnik stupa na snagu dan nakon objave u »Narodnim novinama«.

Klasa: 932-01/18-01/478

Urbroj: 514-05-03-02-18-09

Zagreb, 29. studenoga 2018.

Ministar pravosuđa
 Dražen Bošnjaković, v. r.
### NN 106/2018 (30.11.2018.), Uredba o visini trošarine na cigarete, sitno rezani duhan za savijanje cigareta i ostali duhan za pušenje

Vlada Republike Hrvatske

2067

Na temelju članka 75. stavaka 6. i 8. i članka 76. stavka 4. Zakona o trošarinama (»Narodne novine«, br. 22/13, 32/13, 81/13, 100/15, 120/15 i 115/16), Vlada Republike Hrvatske je na sjednici održanoj 30. studenoga 2018. godine donijela

UREDBU

O VISINI TROŠARINE NA CIGARETE, SITNO REZANI DUHAN ZA SAVIJANJE CIGARETA I OSTALI DUHAN ZA PUŠENJE

Članak 1.

Ovom Uredbom utvrđuje se iznos specifične trošarine i stopa proporcionalne trošarine na cigarete, minimalna trošarina na cigarete te iznos trošarine na sitno rezani duhan za savijanje cigareta i ostali duhan za pušenje.

Članak 2.

Ovom se Uredbom u pravni poredak Republike Hrvatske prenosi Direktiva Vijeća 2011/64/EU od 21. lipnja 2011. o strukturi i stopama trošarine koje se primjenjuju na prerađeni duhan (kodificirani tekst) (SL L 176, 5. 7. 2011.).

Članak 3.

Trošarina na cigarete iznosi:

1. specifična trošarina 335,00 kuna za 1000 komada cigareta

2. proporcionalna trošarina 34% od maloprodajne cijene.

Članak 4.

Minimalna trošarina na cigarete iznosi 755,00 kuna za 1000 komada cigareta i plaća se ako je iznos ukupne trošarine obračunate prema članku 3. ove Uredbe niži od iznosa propisanog ovim člankom.

Članak 5.

Trošarina iznosi na:

1. sitno rezani duhan za savijanje cigareta 600,00 kuna za jedan kilogram

2. ostali duhan za pušenje 600,00 kuna za jedan kilogram.

Članak 6.

Danom stupanja na snagu ove Uredbe prestaje važiti Uredba o visini trošarine na cigarete, sitno rezani duhan i ostali duhan za pušenje (»Narodne novine«, br. 109/16 i 126/17).

Članak 7.

Ova Uredba objavit će se u »Narodnim novinama«, a stupa na snagu 3. prosinca 2018. godine.

Klasa: 022-03/18-03/80
 Urbroj: 50301-25/16-18-4
 Zagreb, 30. studenoga 2018.

Predsjednik
 mr. sc. Andrej Plenković, v. r.
### NN 109/2018 (5.12.2018.), Uredba o visini minimalne plaće

VLADA REPUBLIKE HRVATSKE

2093

Na temelju članka 7. Zakona o minimalnoj plaći (»Narodne novine«, br. 39/13 i 130/17), Vlada Republike Hrvatske je na sjednici održanoj 30. studenoga 2018. godine donijela

UREDBU

O VISINI MINIMALNE PLAĆE

Članak 1.

Visina minimalne plaće za razdoblje od 1. siječnja 2019. godine do 31. prosinca 2019. godine utvrđuje se u bruto iznosu od 3.750,00 kuna.

Članak 2.

Ova Uredba objavit će se u »Narodnim novinama«, a stupa na snagu 1. siječnja 2019. godine.

Klasa: 022-03/18-03/90

Urbroj: 50301-25/06-18-2

Zagreb, 30. studenoga 2018.

Predsjednik
 mr. sc. Andrej Plenković, v. r.
### NN 109/2018 (5.12.2018.), Uredba o prestanku važenja Uredbe o osnivanju Agencije za regionalni razvoj Republike Hrvatske

VLADA REPUBLIKE HRVATSKE

2094

Na temelju članka 12. stavka 2., a u vezi s člankom 71. stavkom 1. točkom 4. Zakona o ustanovama (»Narodne novine«, br. 76/93, 29/97, 47/99 i 35/08), Vlada Republike Hrvatske je na sjednici održanoj 30. studenoga 2018. godine donijela

UREDBU

O PRESTANKU VAŽENJA UREDBE O OSNIVANJU AGENCIJE ZA REGIONALNI RAZVOJ REPUBLIKE HRVATSKE

Članak 1.

Danom stupanja na snagu ove Uredbe, prestaje važiti Uredba o osnivanju Agencije za regionalni razvoj Republike Hrvatske (»Narodne novine«, br. 155/08, 83/12 i 111/14).

Članak 2.

Agencija za regionalni razvoj Republike Hrvatske prestaje s radom danom stupanja na snagu ove Uredbe.

Članak 3.

Ravnatelj Agencije za regionalni razvoj Republike Hrvatske podnijet će zahtjev za brisanje Agencije za regionalni razvoj Republike Hrvatske u sudskom registru u roku od 15 dana od dana stupanja na snagu ove Uredbe.

Članak 4.

Ova Uredba objavit će se u »Narodnim novinama«, a stupa na snagu 1. siječnja 2019. godine.

Klasa: 022-03/18-03/72

Urbroj: 50301-25/05-18-6

Zagreb, 30. studenoga 2018.

Predsjednik
 mr. sc. Andrej Plenković, v. r.
### NN 109/2018 (5.12.2018.), Rješenje Zavoda za unapređivanje zaštite na radu klasa: UP/I-115-01/18-01/21, urbroj: 425-02/8.18-4 od 19. studenoga 2018.

ZAVOD ZA UNAPREĐIVANJE ZAŠTITE NA RADU

2110

Na zahtjev SECURITY CONSULTING d.o.o. iz Zagreba, Klenovščak 6, OIB: 09053321457, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

SECURITY CONSULTING d.o.o. iz Zagreba, Klenovščak 6, OIB: 09053321457, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/21

Urbroj: 425-02/8-18-4

Zagreb, 19. studenoga 2018.

Ravnatelj
 Vitomir Begović, v. r.
### NN 109/2018 (5.12.2018.), Rješenje Zavoda za unapređivanje zaštite na radu klasa: UP/I-115-01/18-01/22, urbroj: 425-02/8-18-4 od 26. studenoga 2018.

ZAVOD ZA UNAPREĐIVANJE ZAŠTITE NA RADU

2111

Na zahtjev MESSER CROATIA PLIN d.o.o. iz Zaprešića, Industrijska 1, OIB: 32179081874, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

MESSER CROATIA PLIN d.o.o. iz Zaprešića, Industrijska 1, OIB: 32179081874, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može za svoje potrebe obavljati poslove:

1. ispitivanja radne opreme.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/22

Urbroj: 425-02/8-18-4

Zagreb, 26. studenoga 2018.

Ravnatelj
 Vitomir Begović, v. r.
### NN 109/2018 (5.12.2018.), Rješenje Zavoda za unapređivanje zaštite na radu klasa: UP/I-115-01/18-01/24, urbroj: 425-02/8-18-2 od 26. studenoga 2018.

ZAVOD ZA UNAPREĐIVANJE ZAŠTITE NA RADU

2112

Na zahtjev A1 KONTROL CENTAR d.o.o. iz Zagreba, Savska cesta 41, OIB: 88971125612, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

A1 KONTROL CENTAR d.o.o. iz Zagreba, Savska cesta 41, OIB: 88971125612, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu)

3. izrada procjene rizika

4. ispitivanja radne opreme

5. ispitivanja u radnom okolišu

5.1. ispitivanja fizikalnih čimbenika.

O obavljenim ispitivanjima navedena pravna osoba obvezna je izdavati i čuvati isprave te voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/24

Urbroj: 425-02/8-18-2

Zagreb, 26. studenoga 2018.

Ravnatelj
 Vitomir Begović, v. r.
### NN 109/2018 (5.12.2018.), Rješenje Zavoda za unapređivanje zaštite na radu klasa: UP/I-115-01/18-01/19, urbroj: 425-02/8-18-4 od 20. studenoga 2018.

Zavod za unapređivanje zaštite na radu

2109

Na zahtjev F. M. KONZALTING d.o.o. iz Rijeke, Turkovo 14/2, OIB: 57205891864, a na temelju članka 30. stavka 2. i članka 83. stavka 4. točka 9. Zakona o zaštiti na radu (»Narodne novine«, br. 71/14., 118/14., 94/18. i 96/18.), Zavod za unapređivanje zaštite na radu (dalje: Zavod) donosi

RJEŠENJE

I.

F. M. KONZALTING d.o.o. iz Rijeke, Turkovo 14/2, OIB: 57205891864, ispunjava uvjete za obavljanje poslova zaštite na radu te se ovlašćuje da u okviru svoje djelatnosti može obavljati sljedeće poslove:

1. obavljanje poslova zaštite na radu kod poslodavca

2. osposobljavanje za zaštitu na radu (osposobljavanja radnika za rad na siguran način te osposobljavanje poslodavca, ovlaštenika i povjerenika radnika za zaštitu na radu).

Navedena pravna osoba o obavljenim poslovima obvezna je izdavati isprave i voditi evidenciju.

II.

Poslove iz točke I. ovog Rješenja navedena pravna osoba može obavljati dok ispunjava uvjete propisane Pravilnikom o ovlaštenjima za poslove zaštite na radu (»Narodne novine«, br. 112/14. i 84/15.), a o svim promjenama koje se odnose na ispunjavanje propisanih uvjeta, pravna osoba je dužna obavijestiti ovaj Zavod odmah po nastanku promjene.

III.

Ovo Rješenje objavit će se u »Narodnim novinama«.

Klasa: UP/I-115-01/18-01/19

Urbroj: 425-02/8-18-4

Zagreb, 20. studenoga 2018.

Ravnatelj
 Vitomir Begović, v. r.
### NN 109/2018 (5.12.2018.), Rješenje o razrješenju glavne tajnice Ministarstva vanjskih i europskih poslova

VLADA REPUBLIKE HRVATSKE

2100

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16), članka 42. stavka 2. Zakona o sustavu državne uprave (»Narodne novine«, br. 150/11, 12/13 – Odluka Ustavnog suda Republike Hrvatske, 93/16 i 104/16) i članka 74.a stavka 1. Zakona o državnim službenicima (»Narodne novine«, br. 92/05, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske i 61/17), Vlada Republike Hrvatske je na sjednici održanoj 30. studenoga 2018. godine donijela

RJEŠENJE

O RAZRJEŠENJU GLAVNE TAJNICE MINISTARSTVA VANJSKIH I
 EUROPSKIH POSLOVA

Razrješuje se LORETA BERTOŠA-KUŠEN položaja glavne tajnice Ministarstva vanjskih i europskih poslova, na osobni zahtjev.

Klasa: UP/I 080-02/18-02/50
 Urbroj: 50301-15/07-18-02
 Zagreb, 30. studenoga 2018.

Predsjednik
 mr. sc. Andrej Plenković, v. r.
### NN 109/2018 (5.12.2018.), Rješenje o razrješenju člana Upravnog vijeća Kliničkog bolničkog centra Split

VLADA REPUBLIKE HRVATSKE

2101

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 83. stavka 5. Zakona o zdravstvenoj zaštiti (»Narodne novine«, broj 100/18), Vlada Republike Hrvatske je na sjednici održanoj 30. studenoga 2018. godine donijela

RJEŠENJE

O RAZRJEŠENJU ČLANA UPRAVNOG VIJEĆA KLINIČKOG BOLNIČKOG CENTRA SPLIT

Razrješuje se prof. dr. sc. IVICA GRKOVIĆ, dr. med., dužnosti člana Upravnog vijeća Kliničkog bolničkog centra Split.

Klasa: 080-02/18-02/104
 Urbroj: 50301-15/07-18-02
 Zagreb, 30. studenoga 2018.

Predsjednik
 mr. sc. Andrej Plenković, v. r.
### NN 109/2018 (5.12.2018.), Rješenje o imenovanju člana Upravnog vijeća Kliničkog bolničkog centra Split

VLADA REPUBLIKE HRVATSKE

2102

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14 i 93/16) i članka 83. stavka 5. Zakona o zdravstvenoj zaštiti (»Narodne novine«, broj 100/18), Vlada Republike Hrvatske je na sjednici održanoj 30. studenoga 2018. godine donijela

RJEŠENJE

O IMENOVANJU ČLANA UPRAVNOG VIJEĆA KLINIČKOG BOLNIČKOG CENTRA SPLIT

Imenuje se STIPE JUKIĆ, dr. med., članom Upravnog vijeća Kliničkog bolničkog centra Split.

Klasa: 080-02/18-01/168
 Urbroj: 50301-15/07-18-02
 Zagreb, 30. studenoga 2018.

Predsjednik
 mr. sc. Andrej Plenković, v. r.
### NN 109/2018 (5.12.2018.), Rješenje Ministarstva zdravstva, klasa: UP/I-510-01/17-01/25, urbroj: 534-03-2-2/7-18-20 od 9. listopada 2018.

Ministarstvo zdravstva

2107

Ministar zdravstva na temelju članka 96. Zakona o općem upravnom postupku (»Narodne novine« broj 47/09), u predmetu obnove naziva referentnog centra, na prijedlog Kliničkog bolničkog centra »Sestre milosrdnice«, Zagreb, d o n o s i

RJEŠENJE

1. U rješenju ministra zdravstva klase: UP/I-510-01/17-01/25, urbroj: 534-03-2-2/7-18-14 od 16. ožujka 2018. godine iza riječi: »Klinika za kožne i spolne bolesti«, dodaje se u cijelom tekstu rješenja:

– Klinika za onkologiju i nuklearnu medicina –

2. Izmjena iz točke 1. ovog rješenja upisat će se u izvornik rješenja u obliku bilješke.

Klasa: UP/I-510-01/17-01/25
 Urbroj: 534-03-2-2/7-18-20
 Zagreb, 9. listopada 2018.

Ministar
 prof. dr. sc. Milan Kujundžić, dr. med., v. r.
### NN 109/2018 (5.12.2018.), Odluka o dodjeli Državne nagrade za humanitarni rad u 2018. godini

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

2104

Na temelju članka 39. i članka 74. Zakona o sustavu državne uprave (»Narodne novine«, broj: 150/11, 12/13, 93/16 i 104/16), Državnog proračuna Republike Hrvatske za 2018. godinu i projekcije za 2019. i 2020. godinu (»Narodne novine«, broj 124/17), Zakona o izvršavanju Državnog proračuna Republike Hrvatske za 2018. godinu (»Narodne novine«, broj 124/17), a u svezi s člankom 54. Zakona o humanitarnoj pomoći (»Narodne novine«, broj 102/15) i Pravilnikom o Državnoj nagradi za humanitarni rad (»Narodne novine«, broj 120/15), te u svezi sa člankom 13. Zakona o ustrojstvu i djelokrugu ministarstava i drugih središnjih tijela državne uprave (»Narodne novine«, broj: 93/16. i 104/16), kao i prijedloga Odbora za dodjelu Državne nagrade za humanitarni rad sa Sjednice održane 21. studenoga 2018. godine, ministrica za demografiju, obitelj, mlade i socijalnu politiku donosi

ODLUKU

O DODJELI DRŽAVNE NAGRADE ZA HUMANITARNI RAD U 2018. GODINI

I.

Ovom odlukom Ministarstvo za demografiju, obitelj, mlade i socijalnu politiku (u daljnjem tekstu: Ministarstvo) dodjeljuje Državnu nagrada za humanitarni rad u 2018. godini (u daljnjem tekstu: Nagrada), i to:

1. U kategoriji – Nagrada za životno djelo

Josipu Petraču iz Zagreba, Malekova 7.

2. U kategoriji – Godišnja nagrada

– Caritasu Zadarske nadbiskupije iz Zadra, Dr. Franje Tuđmana 24/0,

– Udruzi Sv. Jeronim iz Kaštel Gomilice, Cesta dr. F. Tuđmana 434a i

– Željku Đekiću iz Vukovara, Ulica Dragovoljaca HOS-a 23,

kao najveće priznanje koje Republika Hrvatska dodjeljuje za iznimna postignuća i doprinos razvoju i unapređenju humanitarnog rada u Republici Hrvatskoj.

II.

Nagrađenom iz točke I. ove Odluke, u kategoriji – Nagrada za životno djelo, dodjeljuje se Nagrada u obliku povelje i u novčanom iznosu od 10.000,00 kn (deset tisuća kuna).

Nagrađenima iz točke I. ove Odluke, u kategoriji – Godišnja nagrada, dodjeljuje se Nagrada u obliku povelje.

III.

Nagrada se uručuje na Svečanoj sjednici Odbora za dodjelu Državne nagrade za humanitarni rad.

IV.

Ova Odluka stupa na snagu danom donošenja.

Klasa: 230-05/18-01/1

Urbroj: 519-04-3-2/6-18-8

Zagreb, 27. studenoga 2018.

Ministrica
 Nada Murganić, v. r.
### NN 109/2018 (5.12.2018.), Odluka o određivanju visine naknade za vođenje jedinstvenog računovodstva osobnih računa članova obveznih mirovinskih fondova

Ministarstvo rada i mirovinskoga sustava

2103

Na temelju članka 27. stavka 4. Zakona o Središnjem registru osiguranika (»Narodne novine«, br. 159/13 i 39/18), ministar rada i mirovinskoga sustava u suradnji s ministrom financija, donosi

ODLUKU

O ODREĐIVANJU VISINE NAKNADE ZA VOĐENJE JEDINSTVENOG RAČUNOVODSTVA OSOBNIH RAČUNA ČLANOVA OBVEZNIH MIROVINSKIH FONDOVA

I.

Ovom Odlukom određuje se visina naknade za vođenje jedinstvenog računovodstva osobnih računa članova obveznih mirovinskih fondova, koju Središnji registar osiguranika zaračunava obveznim mirovinskim društvima.

II.

Naknada iz točke I. ove odluke iznosi 3,00 kn po članu obveznog mirovinskog fonda.

III.

Obračun naknade iz točke II. ove Odluke obavlja se na dnevnoj osnovi, prema prosječnom broju članova u obveznom mirovinskom fondu u mjesecu za koji se zaračunava naknada, a račun se ispostavlja do osmoga u mjesecu za prethodni mjesec.

IV.

Ova Odluka stupa na snagu 1. siječnja 2019. godine, a objavit će se u »Narodnim novinama«.

Klasa: 023-01/15-01/140
 Urbroj: 524-05-01-02/2-18-18
 Zagreb, 26. studenoga 2018.

Ministar
 mr. sc. Marko Pavić, v. r.
### NN 110/2018 (7.12.2018.), Odluka o prestanku zastupničkog mandata zastupnika u Hrvatskom saboru

Hrvatski sabor

2122

Na temelju članka 81. Ustava Republike Hrvatske i članka 10. stavka 1. Zakona o izborima zastupnika u Hrvatski sabor (»Narodne novine«, br. 116/99., 109/00., 53/03., 167/03., 44/06., 19/07., 20/09., 145/10., 24/11., 93/11., 19/15. i 104/15.) Hrvatski sabor na sjednici 3. prosinca 2018. donio je

ODLUKU

O PRESTANKU ZASTUPNIČKOG MANDATA ZASTUPNIKA U HRVATSKOM SABORU

Na temelju članka 10. stavka 4. Poslovnika Hrvatskoga sabora danom donošenja ove Odluke prestaje zastupnički mandat zastupniku dr. sc. IVANU KOVAČIĆU.

Klasa: 021-14/18-01/06

Zagreb, 3. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 110/2018 (7.12.2018.), Odluka o imenovanju glavnog državnog revizora

HRVATSKI SABOR

2123

Na temelju članka 81. Ustava Republike Hrvatske i članka 8. stavka 2. Zakona o Državnom uredu za reviziju (»Narodne novine«, br. 80/11.) Hrvatski sabor na sjednici 3. prosinca 2018. donio je

ODLUKU

O IMENOVANJU GLAVNOG DRŽAVNOG REVIZORA

I.

Za glavnog državnog revizora imenuje se IVAN KLEŠIĆ.

II.

Glavni državni revizor stupa na dužnost 11. prosinca 2018.

III.

Ova Odluka objavit će se u »Narodnim novinama«, a stupa na snagu danom donošenja.

Klasa: 021-13/18-07/34

Zagreb, 3. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 110/2018 (7.12.2018.), Odluka o izmjenama i dopunama Odluke o klasifikaciji izloženosti u rizične skupine i načinu utvrđivanja kreditnih gubitaka

Hrvatska narodna banka

2133

Na temelju članka 101. stavka 2. točke 2. Zakona o kreditnim institucijama (»Narodne novine«, br. 159/2013., 19/2015., 102/2015. i 15/2018.) i članka 43. stavka 2. točke 9. Zakona o Hrvatskoj narodnoj banci (»Narodne novine«, br. 75/2008. i 54/2013.) guverner Hrvatske narodne banke donosi

ODLUKU

O IZMJENAMA I DOPUNAMA ODLUKE O KLASIFIKACIJI IZLOŽENOSTI U RIZIČNE SKUPINE I NAČINU UTVRĐIVANJA KREDITNIH GUBITAKA

Članak 1.

U članku 6. Odluke o klasifikaciji izloženosti u rizične skupine i načinu utvrđivanja kreditnih gubitaka (»Narodne novine«, br. 114/2017.) u stavku 3. riječi »u statusu neispunjenja izloženosti« zamjenjuju se riječima »u statusu neispunjenja obveza«.

Članak 2.

U članku 8. stavku 2. brišu se riječi »klasificiranih u rizične skupine B i C«.

Članak 3.

U članku 10. stavku 1. riječi »za utvrđivanje povećanoga kreditnog rizika« zamjenjuju se riječima »za utvrđivanje znatnog povećanja kreditnog rizika«.

Članak 4.

U članku 12. stavku 7. riječi »može nenaplaćene izloženosti« zamjenjuju se riječima »može za nenaplaćene izloženosti«.

Članak 5.

U članku 14. stavku 1. točki 1. riječi »stavaka 2. i 3.« zamjenjuju se riječima »stavaka od 2. do 4.«.

U stavku 1. točki 2. riječi »stavaka od 4. do 6.« zamjenjuju se riječima »stavaka od 5. do 7.«.

U stavku 5. riječi »iz stavka 2. i 3.« zamjenjuju se riječima »iz stavaka od 2. do 4.«.

Članak 6.

U članku 21. stavku 2. riječi »do 31. prosinca 2018.« zamjenjuju se riječima »do 31. prosinca 2019.«.

Članak 7.

Ova Odluka objavljuje se u »Narodnim novinama« i stupa na snagu 1. siječnja 2019.

O.br: 375-020/11-18/BV

Zagreb, 28. studenoga 2018.

Guverner
 Boris Vujčić, v. r.
### NN 110/2018 (7.12.2018.), Odluka o iznosu novčane naknade za polaganje ispita državne mature u školskoj godini 2018./2019.

VLADA REPUBLIKE HRVATSKE

2127

Na temelju članka 82. stavka 11. Zakona o odgoju i obrazovanju u osnovnoj i srednjoj školi (»Narodne novine«, br. 87/08, 86/09, 92/10, 105/10 – ispravak, 90/11, 16/12, 86/12, 94/13, 152/14, 7/17 i 68/18), Vlada Republike Hrvatske je na sjednici održanoj 5. prosinca 2018. godine donijela

ODLUKU

O IZNOSU NOVČANE NAKNADE ZA POLAGANJE ISPITA DRŽAVNE MATURE U ŠKOLSKOJ GODINI 2018./2019.

I.

Novčana naknada za troškove polaganja ispita državne mature u školskoj godini 2018./2019. iznosi 175,00 kuna.

II.

Novčanu naknadu iz točke I. ove Odluke plaćaju učenici, odnosno pristupnici državne mature koji su obvezni plaćati ispite sukladno Pravilniku o polaganju državne mature (»Narodne novine«, broj 1/13).

III.

Sredstva prikupljena od naknade iz točke I. ove Odluke uplaćuju se u državni proračun i koriste se za provođenje državne mature.

IV.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/18-04/386

Urbroj: 50301-27/04-18-4

Zagreb, 5. prosinca 2018.

Predsjednik
 mr. sc. Andrej Plenković, v. r.
### NN 110/2018 (7.12.2018.), Uredba o izmjenama Uredbe o unutarnjem ustrojstvu Stalne misije Republike Hrvatske pri Sjevernoatlantskom savezu

Vlada Republike Hrvatske

2126

Na temelju članka 65. Zakona o vanjskim poslovima (»Narodne novine«, br. 48/96, 72/13, 127/13 i 39/18), Vlada Republike Hrvatske je na sjednici održanoj 5. prosinca 2018. godine donijela

UREDBU

O IZMJENAMA UREDBE O UNUTARNJEM USTROJSTVU STALNE MISIJE REPUBLIKE HRVATSKE PRI SJEVERNOATLANTSKOM SAVEZU

Članak 1.

U Uredbi o unutarnjem ustrojstvu Stalne misije Republike Hrvatske pri Sjevernoatlantskom savezu (»Narodne novine«, broj 15/09), naziv Uredbe mijenja se i glasi: »Uredba o unutarnjem ustrojstvu Stalnog predstavništva Republike Hrvatske pri Organizaciji Sjevernoatlantskog ugovora«.

Članak 2.

U članku 4. stavku 3. riječi: »ugovornog diplomata«, zamjenjuju se riječima: »resornog predstavnika«.

Članak 3.

U članku 7. stavku 6. riječi: »ugovornog diplomata«, zamjenjuju se riječima: »resornog predstavnika«.

Članak 4.

U članku 10. riječi: »Državnom upravom za zaštitu i spašavanje«, zamjenjuju se riječima: »središnjim tijelom državne uprave nadležnim za zaštitu i spašavanje«.

Članak 5.

U cijelom tekstu Uredbe riječi: »Stalne misije«, zamjenjuju se riječima: »Stalnog predstavništva«, a riječi: »Sjevernoatlantskom savezu«, zamjenjuju se riječima: »Organizaciji Sjevernoatlantskog ugovora«, dok se riječ: »Misija« zamjenjuje riječju: »Predstavništvo«, u odgovarajućem padežu.

Članak 6.

U cijelom tekstu Uredbe riječi: »Ministarstvo vanjskih poslova i europskih integracija« zamjenjuju se riječima: »Ministarstvo vanjskih i europskih poslova«, a riječi: »ministar vanjskih poslova i europskih integracija« zamjenjuju se riječima: »ministar vanjskih i europskih poslova«, u odgovarajućem padežu.

Članak 7.

Predstojnik Ureda Vijeća za nacionalnu sigurnost će, u roku od trideset dana od dana stupanja na snagu ove Uredbe, uskladiti Pravilnik o unutarnjem redu Vijeća za nacionalnu sigurnost s odredbama ove Uredbe.

Članak 8.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/18-03/37
 Urbroj: 50301-23/22-18-4
 Zagreb, 5. prosinca 2018.

Predsjednik
 mr. sc. Andrej Plenković, v. r.
### NN 110/2018 (7.12.2018.), Odluka o izmjenama Odluke o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost

VLADA REPUBLIKE HRVATSKE

2128

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, br. 150/11, 119/14 i 93/16), a u vezi s Nacionalnom strategijom kibernetičke sigurnosti (»Narodne novine«, broj 108/15), Vlada Republike Hrvatske je na sjednici održanoj 5. prosinca 2018. godine donijela

ODLUKU

O IZMJENAMA ODLUKE O OSNIVANJU NACIONALNOG VIJEĆA ZA KIBERNETIČKU SIGURNOST I OPERATIVNO-TEHNIČKE KOORDINACIJE ZA KIBERNETIČKU SIGURNOST

I.

U Odluci o osnivanju Nacionalnog vijeća za kibernetičku sigurnost i Operativno-tehničke koordinacije za kibernetičku sigurnost (»Narodne novine«, br. 61/16 i 28/18), u točki IV. stavak 1. podstavak 1. mijenja se i glasi:

» – pomoćnik predstojnika Ureda Vijeća za nacionalnu sigurnost nadležan za područje informacijske sigurnosti, predsjednik«.

U stavku 2. riječi: »zamjenika ministra« zamjenjuju se riječima: »državnog tajnika«.

Stavak 4. mijenja se i glasi:

»Čelnici tijela, pravnih osoba i institucija iz stavka 1. ove točke imenuju predstavnika i njegovog zamjenika u Nacionalno vijeće te o tome obavještavaju predsjednika Nacionalnog vijeća.«.

Stavak 5. briše se.

Dosadašnji stavci 6. i 7. postaju stavci 5. i 6.

II.

U točki V. stavak 2. mijenja se i glasi:

»Čelnici tijela, pravnih osoba i institucija iz stavka 1. ove točke imenuju predstavnika i njegovog zamjenika u Operativno-tehničkoj koordinaciji te o tome obavještavaju predsjednika Nacionalnog vijeća.«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/18-04/380

Urbroj: 50301-29/23-18-2

Zagreb, 5. prosinca 2018.

Predsjednik
 mr. sc. Andrej Plenković, v. r.
### NN 110/2018 (7.12.2018.), Pravilnik o dopuni Pravilnika o provedbi tehničkih aspekata uspostave i primjene sustava sljedivosti duhanskih proizvoda

Ministarstvo financija

2129

Na temelju članka 16. stavka 13. Zakona o ograničavanju uporabe duhanskih i srodnih proizvoda (»Narodne novine«, br. 45/17) ministar financija donosi

PRAVILNIK

O DOPUNI PRAVILNIKA O PROVEDBI TEHNIČKIH ASPEKATA USPOSTAVE I PRIMJENE SUSTAVA SLJEDIVOSTI DUHANSKIH PROIZVODA

Članak 1.

U Pravilniku o provedbi tehničkih aspekata uspostave i primjene sustava sljedivosti duhanskih proizvoda (»Narodne novine«, br. 61/18) iza članka 2. dodaje se članak 2.a koji glasi:

»Članak 2.a

Agencija za komercijalnu djelatnost d.o.o. je nadležni izdavatelj identifikacijskih oznaka u Republici Hrvatskoj za duhanske proizvode koji se u Republici Hrvatskoj stavljaju na tržište.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/18-02/41
 Urbroj: 513-02-1921/1-18-4
 Zagreb, 20. studenoga 2018.

Ministar financija
 dr. sc. Zdravko Marić, v. r.
### NN 110/2018 (7.12.2018.), Odluka o postavljanju izvanredne i opunomoćene veleposlanice Republike Hrvatske u Kneževini Lihtenštajnu, sa sjedištem u Bernu

PREDSJEDNICA REPUBLIKE HRVATSKE

2124

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/27, urbroj: 50301-15/07-18-11 od 23. studenoga 2018., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

Dr. sc. ANDREA BEKIĆ, izvanredna i opunomoćena veleposlanica Republike Hrvatske u Švicarskoj Konfederaciji, sa sjedištem u Bernu, postavlja se i za izvanrednu i opunomoćenu veleposlanicu Republike Hrvatske u Kneževini Lihtenštajnu, sa sjedištem u Bernu.

Ova Odluka stupa na snagu danom donošenja.

Klasa: 018-07/18-02/57
 Urbroj: 71-06-01/1-18-2
 Zagreb, 29. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 110/2018 (7.12.2018.), Odluka o postavljanju izvanredne i opunomoćene veleposlanice Republike Hrvatske u Novom Zelandu, sa sjedištem u Canberri

PREDSJEDNICA REPUBLIKE HRVATSKE

2125

Na temelju odredbe članka 99. stavka 3. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske), članka 22. Zakona o vanjskim poslovima (»Narodne novine« broj 48/96, 72/13, 127/13 i 39/18) i točke II. podtočke 7. Odluke o postupku osnivanja diplomatskih misija i konzularnih ureda Republike Hrvatske u inozemstvu i postupku postavljanja i opoziva šefova diplomatskih misija i konzularnih ureda Republike Hrvatske u inozemstvu od 5. siječnja 2012., te uz prethodni supotpis predsjednika Vlade Republike Hrvatske, klasa: T-018-07/18-01/07, urbroj: 50301-15/07-18-11 od 26. studenoga 2018., donosim

ODLUKU

O POSTAVLJANJU IZVANREDNE I OPUNOMOĆENE VELEPOSLANICE REPUBLIKE HRVATSKE

BETTY BERNARDICA PAVELICH SIROIS, izvanredna i opunomoćena veleposlanica Republike Hrvatske u Australiji, sa sjedištem u Canberri, postavlja se i za izvanrednu i opunomoćenu veleposlanicu Republike Hrvatske u Novom Zelandu, sa sjedištem u Canberri.

Ova Odluka stupa na snagu danom donošenja.

Klasa: 018-07/18-02/58
 Urbroj: 71-06-01/1-18-2
 Zagreb, 29. studenoga 2018.

Predsjednica
 Republike Hrvatske
 Kolinda Grabar-Kitarović, v. r.
### NN 110/2018 (7.12.2018.), Odluka o izmjenama i dopunama Odluke o općinskim porezima Općine Veliki Bukovec

Općina Veliki Bukovec

2134

Na temelju članka 42. Zakona o lokalnim porezima (»Narodne novine« broj 115/16 i 101/17) i članka 31. Statuta Općine Veliki Bukovec (»Službeni vjesnik Varaždinske županije« broj 18/13 i 6/18), Općinsko vijeće Općine Veliki Bukovec na 15. sjednici održanoj 26. studenoga 2018. godine donijelo je

ODLUKU

O IZMJENAMA I DOPUNAMA ODLUKE O OPĆINSKIM POREZIMA OPĆINE VELIKI BUKOVEC

Članak 1.

U Odluci o općinskim porezima Općine Veliki Bukovec (»Narodne novine« broj 78/17 i 125/17) i (»Službeni vjesnik Varaždinske županije« broj 33/17 i 65/17) u članku 5. stavak 1. mijenja se i glasi:

»Prirez porezu na dohodak plaća se po stopi od 10% na osnovicu iz članka 4. ove Odluke«.

Članak 2.

Ova Odluka primjenjuje se od 1. siječnja 2019. godine, a objavit će se u »Narodnim novinama« i u »Službenom vjesniku Varaždinske županije«.

Klasa: 410-01/17-01/03
 Urbroj: 2186/028-01-18-3
 Veliki Bukovec, 26. studenoga 2018.

Predsjednica Općinskog vijeća
 Jasenka Zdelar, dipl. iur., v. r.
### NN 111/2018 (12.12.2018.), Zakon o izmjenama Zakona o akvakulturi

HRVATSKI SABOR

2145

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O AKVAKULTURI

Proglašavam Zakon o izmjenama Zakona o akvakulturi, koji je Hrvatski sabor donio na sjednici 3. prosinca 2018.

Klasa: 011-01/18-01/154

Urbroj: 71-06-01/1-18-2

Zagreb, 5. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O AKVAKULTURI

Članak 1.

U Zakonu o akvakulturi (»Narodne novine«, br. 130/17.) u članku 8. stavak 3. mijenja se i glasi:

»(3) Savjetodavnu djelatnost u području akvakulture, osim Ministarstva, mogu obavljati i fizičke i pravne osobe koje su registrirane za obavljanje takve djelatnosti sukladno posebnim propisima.«.

Stavci 4. i 5. brišu se.

Dosadašnji stavci 6. – 12. postaju stavci 4. – 10.

Članak 2.

U članku 21. stavak 4. mijenja se i glasi:

»(4) Osnovno stručno osposobljavanje za obavljanje djelatnosti akvakulture prema Programu stručnog osposobljavanja obavlja Ministarstvo o čemu izdaje potvrdu.«.

U stavku 5. riječi: »Savjetodavna služba« zamjenjuju se riječju: »Ministarstvo«.

Stavak 6. briše se.

Dosadašnji stavak 7. postaje stavak 6.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2019.

Klasa: 022-03/18-01/218

Zagreb, 3. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 111/2018 (12.12.2018.), Zakon o izmjenama Zakona o drvenastim kulturama kratkih ophodnji

HRVATSKI SABOR

2146

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA ZAKONA O DRVENASTIM KULTURAMA KRATKIH OPHODNJI

Proglašavam Zakon o izmjenama Zakona o drvenastim kulturama kratkih ophodnji, koji je Hrvatski sabor donio na sjednici 3. prosinca 2018.

Klasa: 011-01/18-01/153

Urbroj: 71-06-01/1-18-2

Zagreb, 5. prosinca 2018.

Predsjednica
 Republike Hrvatske
 Kolinda Grabar-Kitarović, v. r.

ZAKON

O IZMJENAMA ZAKONA O DRVENASTIM KULTURAMA KRATKIH OPHODNJI

Članak 1.

U Zakonu o drvenastim kulturama kratkih ophodnji (»Narodne novine«, br. 15/18.) u članku 5. stavku 1. točka 3. mijenja se i glasi:

»3. ostalom obradivom poljoprivrednom zemljištu (P3), koje je zakorovljeno i obraslo višegodišnjim raslinjem, uz odobrenje ministarstva nadležnog za poslove poljoprivrede i šumarstva (u daljnjem tekstu: Ministarstvo)«.

Stavak 4. mijenja se i glasi:

»(4) Iznimno od stavka 3. ovoga članka, Ministarstvo može na predmetnim površinama nakon isteka dvadesete godine od osnivanja kulture, nakon provedenog stručnog nadzora, produljiti uzgoj kultura na dodatni period od 20 godina.«.

Članak 2.

U članku 9. stavku 1. riječi: »Hrvatska poljoprivredno-šumarska savjetodavna služba« zamjenjuju se riječju: »Ministarstvo«.

Stavak 3. mijenja se i glasi:

»(3) Ako se stručnim nadzorom utvrdi neudovoljavanje zahtjevima propisanim ovim Zakonom i propisima donesenim na temelju njega, o istom će se obavijestiti nadležna inspekcija iz članka 10. ovoga Zakona.«.

Članak 3.

U članku 14. stavku 1. riječi: »Hrvatsku poljoprivredno-šumarsku savjetodavnu službu« zamjenjuju se riječju: »Ministarstvo«.

Članak 4.

Ovaj Zakon objavit će se u »Narodnim novinama«, a stupa na snagu 1. siječnja 2019.

Klasa: 022-03/18-01/221

Zagreb, 3. prosinca 2018.

HRVATSKI SABOR

Predsjednik
 Hrvatskoga sabora
 Gordan Jandroković, v. r.